หุ้นวันนี้
รอเงิน LTF
13 ธ.ค. 2554

รอเงิน LTF
หุ้นมีโอกาสอ่อนตัวลง ตามความกังวลปัญหายุโรป 
มาร์เก็ตติง กล่าวว่า สินทรัพย์เสี่ยงทั้งราคาหุ้นและทองคำจะมีโอกาสอ่อนตัวลง ตามความกังวลวิกฤตหนี้ยุโรปจะเกิดขึ้นในปีหน้า แม้ที่ประชุมสุดยอดผู้นำยุโรป (อียู) มีมติเพิ่มมาตรการการเงินและการคลังเข้มงวด
อย่างไรก็ตาม ตลาดหุ้นไทยคงจะปรับตัวลงมากเท่าเพื่อนบ้าน และจะมีแรงซื้อหุ้นขนาดใหญ่ เนื่องจากในช่วงปลายปีจะมีกำลังซื้อหุ้นจากกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ซึ่งคาดว่าจะมีเม็ดเงินเข้าตลาดหุ้นประมาณ 1 หมื่นล้านบาท ซึ่งปีนี้งานมหกรรมลดภาษีนาทีสุดท้ายด้วย LTFRMF จะมีขึ้นในวันที่ 1518 ธ.ค.นี้ 
ด้านบริษัทหลักทรัพย์ กสิกรไทย และบริษัท ศูนย์วิจัยกสิกรไทย คาดว่าดัชนีอาจยังแกว่งขึ้นต่อ โดยได้รับแรงหนุนจากแรงซื้อ LTF และ RMF แม้จะมีแรงขายทำกำไรบ้าง 
นอกจากนี้ คงจะต้องติดตามผลการประชุมธนาคารกลางสหรัฐ (13 ธ.ค.) และตัวเลขเศรษฐกิจสหรัฐที่สำคัญ 
ทั้งนี้ คาดดัชนีจะมีแนวรับที่ 1,029 และ 1,014 จุด ขณะที่แนวต้านอยู่ที่ 1,065 และ 1,078 จุด ตามลำดับ